Държавен вестник, бр. 3, 2010 г., стр. 13

БРОЙ  3	
Д Ъ Р Ж А В Е Н  В Е С Т Н И К 	
СТР.  13  
(6) Крайните бенефициенти – получатели 
на външни държавни заеми, нареждат пла­
щането към кредитора в съответната валута 
и с вальор – датата на плащането, спазвайки 
изискванията на обслужващата банка за извър­
шване на валутни преводи, и представят копие 
на нареждането за плащане в Министерството 
на финансите най-късно в деня преди вальора.
(7) Крайните бенефициенти – получатели 
на външни държавни заеми, се задължават 
да извършат плащането с дата, посочена в 
потвърждението на кредитора. В случаите на 
неработни дни се спазват клаузите на кредитното 
споразумение, а при липса на такива клаузи 
кредитополучателят изисква допълнителни 
инструкции от кредитора.
(8) Крайните бенефициенти – получатели на 
външни държавни заеми, в срок 5 работни дни 
след датата на извършеното плащане писмено 
уведомяват Министерството на финансите за 
операциите по превода и представят копия на 
съответните банкови документи.
(9) Крайните бенефициенти – получатели 
на външни държавни заеми, в т.ч. на заеми, 
включени в приложение № 8 към § 16, ал. 1 
от преходните и заключителните разпоредби 
на Закона за държавния бюджет на Република 
България за 2010 г., до 5-о число на всеки месец 
подават информация за очакваните усвоявания 
на средства от заемите по месеци за текущата 
2010 г. и информация за очакваните усвоявания 
на средства от заемите по тримесечия за след­
ващите години до приключването на проекта.
Чл. 70. (1) Предвидените в централния 
бюджет за 2010 г. средства за официална по­
мощ за развитие се предоставят чрез бюджета 
на съответния първостепенен разпоредител с 
бюджетни кредити въз основа на акт на Ми­
нистерския съвет.
(2) По предложение на министъра на 
външните работи от средствата по ал. 1 се 
предоставят 600 хил. лв. по бюджета на Ми­
нистерството на външните работи за 2010 г. за 
Доверителния фонд към ЮНЕСКО за участие 
в международното сътрудничество за развитие.
(3) По предложение на министъра на външни­
те работи от средствата по ал. 1 се предоставят 
652,9 хил. лв. по бюджета на Министерството 
на външните работи за 2010 г. за Доверителния 
фонд на Инвестиционния механизъм за съсед­
ните държави към Инструмента на Европейския 
съюз за помощ за съседните държави.
Чл. 71. (1) Предвидените по централния бю­
джет за 2010 г. средства за ремонт и обзавеждане 
на студентските общежития и столове в размер 
20 000 хил. лв. се разпределят по предложение 
на министъра на образованието, младежта и 
науката между бюджета на Министерството 
на образованието, младежта и науката и като 
допълнителен трансфер за „Студентски столове 
и общежития“ – ЕАД.
(2) Министърът на финансите извършва 
необходимите корекции по бюджета на Ми­
нистерството на образованието, младежта и 
науката и капиталовия трансфер за „Студентски 
столове и общежития“ – ЕАД.
Чл. 72. Националният статистически инсти­
тут да финансира и дейността си по програма 
„Преброяване“, включваща подготовката и 
организацията по преброяването, в рамките 
на бюджета си за 2010 г.
Чл. 73. (1) По решение на общинския съвет 
със средства от целевата субсидия по чл. 10, 
ал. 1 от Закона за държавния бюджет на Ре­
публика България за 2010 г. се финансират 
капиталови разходи за делегирани от държавата 
дейности и за местни дейности.
(2) Не се допуска с решение на общинския 
съвет да се извършват разходи от целевата 
субсидия по чл. 10, ал. 1 от Закона за държав­
ния бюджет на Република България за 2010 г. 
за закупуване на автомобили за общинската 
администрация, включително за плащания по 
договори за лизинг от предходни години, за 
закупуване на мобилни телефони, офис обзавеж­
дане и климатици за административни сгради.
Чл. 74. (1) Министърът на финансите по 
предложение на първостепенните разпоредители 
с бюджетни кредити по чл. 6, ал. 1 от Закона 
за държавния бюджет на Република България 
за 2010 г. и Държавен фонд „Земеделие“ ут­
върждава капиталовите разходи за 2010 г. по 
обекти за строителство и основен ремонт, както 
и за дълготрайни активи с единична стойност 
над 200 хил. лв.
(2) Първостепенните разпоредители с бю­
джетни кредити по чл. 6, ал. 1 от Закона за 
държавния бюджет на Република България за 
2010 г. и Държавен фонд „Земеделие“ в срок един 
месец от обнародването на постановлението в 
„Държавен вестник“ представят в Министер­
ството на финансите на технически и хартиен 
носител документация за капиталовите разходи 
по ал. 1 при условия и по ред, определени от 
министъра на финансите.
(3) Не подлежат на утвърждаване разхо­
дите за нематериални дълготрайни активи с 
изключение на разходите, свързани с придо­
биване на програмни продукти и изграждане 
на информационни системи над стойностния 
праг по ал. 1.
(4) Министърът на финансите по предложе­
ние на министъра на транспорта, информаци­
онните технологии и съобщенията утвърждава 
капиталовите разходи за 2010 г. на Национална 
компания „Железопътна инфраструктура“ в 
съответствие с дългосрочния договор по чл. 25, 
ал. 1 от Закона за железопътния транспорт, на 
„БДЖ – Пътнически превози“ – ЕООД, в съот­
ветствие с договора с държавата за възлагане на 
задължителни превозни услуги и на Държавно 
предприятие „Пристанищна инфраструктура“ за